ddrg/super_eurlex huggingface dataset:
A Tanács határozata

(1995. december 22.)

az Európai Közösség és a Vietnami Szocialista Köztársaság között a textil- és ruházati termékek kereskedelméről kölcsönösen elfogadott jegyzőkönyv formájában létrejött két megállapodás ideiglenes alkalmazásáról

(96/207/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel a Bizottság az Európai Közösség nevében, kölcsönösen elfogadott jegyzőkönyv formájában két megállapodást tárgyalt meg az 1992. december 15-én parafált, valamint az 1994. december 20-án parafált levélváltás formájában létrejött megállapodással módosított, az Európai Gazdasági Közösség és a Vietnami Szocialista Köztársaság között létrejött, a textil- és ruházati termékek kereskedelméről szóló, jelenleg fennálló kétoldalú megállapodás módosítása érdekében,

mivel az 1993. november 11-én és 1995. augusztus 1-jén parafált kétoldalú megállapodásokat ideiglenesen kell alkalmazni a megkötésükhöz szükséges eljárások befejezéséig, feltéve, hogy azokat viszonossági alapon a Vietnami Szocialista Köztársaság is ideiglenes alkalmazza,

A KÖVETKEZŐKÉPPEN HATÁROZOTT:

Egyetlen cikk

Az Európai Gazdasági Közösség és a Vietnami Szocialista Köztársaság között létrejött, a textil- és ruházati termékek kereskedelméről szóló megállapodás módosításáról szóló, az Európai Közösség és a Vietnami Szocialista Köztársaság között kölcsönösen elfogadott jegyzőkönyvek formájában létrejött megállapodásokat ideiglenesen kell alkalmazni azok hivatalos megkötéséig, feltéve, hogy azokat a Vietnami Szocialista Köztársaság is ideiglenesen alkalmazza.

A kölcsönösen elfogadott jegyzőkönyvek formájában létrejött megállapodások szövegét csatolták e határozathoz.

Kelt Brüsszelben, 1995. december 22-én.

a Tanács részéről

az elnök

L. Atienza Serna

--------------------------------------------------
A Tanács határozata

(1996. április 22.)

az egyrészről az Európai Közösségek és azok tagállamai, valamint másrészről a Bolgár Köztársaság között létrejött Európa-megállapodáshoz csatolt harmadik kiegészítő jegyzőkönyv elfogadásáról

(96/275/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,

tekintettel az 1994. december 30-án aláírt második kiegészítő jegyzőkönyvvel [1] módosított, 1993. március 8-án aláírt, az egyrészről az Európai Közösségek és azok tagállamai, valamint másrészről a Bolgár Köztársaság között létrejött Európa-megállapodásra [2],

tekintettel a Bizottság javaslatára,

mivel az 1995. november 27–28-án az Európai Közösség és a Bolgár Köztársaság között létrejött, a textiltermékek kereskedelméről szóló Európa-megállapodáshoz csatolt kiegészítő jegyzőkönyv 1. cikkének (3) bekezdésével összhangban folytatott tárgyalások keretében Bulgária kifejezte készségét arra, hogy egy évvel meggyorsítsa a bolgár vámtarifa 50–63. árucsoportjába tartozó, az Európa-megállapodás VI. mellékletében felsorolt termékek vámtételeinek lebontását annak érdekében, hogy 2001. január 1-jéig elérje a 0 vámtételt; mivel ennek fejében Bulgária azt kérte az Európai Közösségtől, hogy a Kombinált Nómenklatúra XI. áruosztályába (50–63. árucsoport) tartozó és Bulgáriából származó textiltermékekre alkalmazandó közösségi behozatali vámokat az Európa-megállapodás 4. jegyzőkönyvével összhangban 1996. január 1-jétől az alapvámtétel kéthetedére csökkentse;

mivel e harmadik kiegészítő jegyzőkönyvet jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és azok tagállamai, valamint másrészről a Bolgár Köztársaság között létrejött Európa-megállapodást módosító harmadik kiegészítő jegyzőkönyvet az Európai Közösség nevében a Tanács jóváhagyja.

A harmadik kiegészítő jegyzőkönyv szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a harmadik kiegészítő jegyzőkönyvnek a Közösséget jogilag kötelező aláírására jogosult személyt.

A szükséges eljárások befejezéséről szóló értesítést az Európai Közösség nevében a Tanács elnöke küldi meg.

Kelt Luxembourgban, 1996. április 22-én.

a Tanács részéről

az elnök

S. Agnelli

[1] HL L 378., 1994.12.31., 2. o.

[2] HL L 358., 1994.12.31., 3. o.

--------------------------------------------------
A Tanács határozata

(1996. május 20.)

az Európai Közösség és a Nepáli Királyság közötti együttműködési megállapodás megkötéséről

(96/354/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére és 130y. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel a Szerződés 130u. cikke szerint a Közösségnek a fejlesztési együttműködés terén folytatott politikája ösztönzi a fejlődő országok fenntartható gazdasági és társadalmi fejlődését, a zökkenőmentes és fokozatos integrációját a világgazdaságba, és a szegénység elleni küzdelmet ezekben az országokban;

mivel a Közösségnek jóvá kell hagynia a külkapcsolatai terén kitűzött célok eléréséhez az Európai Közösségek és a Nepáli Királyság közötti együttműködési megállapodást,

A KÖVETKEZŐKÉPPEN HATÁROZOTT:

1. cikk

Az Európai Közösség és a Nepáli Királyság közötti együttműködési megállapodást a Közösség nevében a Tanács jóváhagyja.

E megállapodás szövegét csatolták e határozathoz.

2. cikk

A Tanács elnöke teszi meg az Európai Közösség nevében a megállapodás 22. cikkében előírt értesítést.

3. cikk

A megállapodás 15. cikkében előírt vegyes bizottságban a tagállamok képviselői által támogatott Bizottság képviseli a Közösséget.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1996. május 20-án.

a Tanács részéről

az elnök

P. Bersani

[1] HL C 141., 1996.5.13.

--------------------------------------------------
A Tanács határozata

(1996. május 14.)

az Európai Közösség és a Vietnami Szocialista Köztársaság közötti együttműködési megállapodás megkötéséről

(96/351/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére és 130y. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel a Szerződés 130u. cikke szerint a Közösségnek a fejlesztési együttműködés terén folytatott politikája ösztönzi a fejlődő országok fenntartható gazdasági és társadalmi fejlődését, a zökkenőmentes és fokozatos integrációját a világgazdaságba, és a szegénység elleni küzdelmet ezekben az országokban;

mivel a Közösségnek jóvá kell hagynia a külkapcsolatai terén kitűzött célok eléréséhez az Európai Közösségek és a Vietnami Szocialista Köztársaság közötti együttműködési megállapodást,

A KÖVETKEZŐKÉPPEN HATÁROZOTT:

1. cikk

Az Európai Közösség és a Vietnami Szocialista Köztársaság közötti együttműködési megállapodást a Közösség nevében a Tanács jóváhagyja.

E megállapodás szövegét csatolták e határozathoz.

2. cikk

A Tanács elnöke teszi meg az Európai Közösség nevében a megállapodás 20. cikkében előírt értesítést.

3. cikk

A megállapodás 14. cikkében előírt vegyes bizottságban a tagállamok képviselői által támogatott Bizottság képviseli a Közösséget.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1996. május 14-én.

a Tanács részéről

az elnök

E. Guzzanti

[1] HL C 12., 1996.1.17., 4. o.

[2] HL C 47., 1996.2.19., 25. o.

--------------------------------------------------
A Tanács határozata

(1996. május 13.)

az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kazah Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodás Európai Közösség általi megkötéséről

(96/365/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

tekintettel az Európai Parlament véleményére [1],

mivel az 1995. január 23-án Brüsszelben aláírt partnerségi és együttműködési megállapodás hatálybalépéséig szükséges az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kazah Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodás jóváhagyása,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kazah Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodást, valamint a jegyzőkönyvet és a nyilatkozatokat az Európai Közösség nevében a Tanács jóváhagyja.

E szövegeket csatolták e határozathoz.

2. cikk

A Tanács elnöke teszi meg az Európai Közösség nevében az ideiglenes megállapodás 33. cikkében előírt értesítést [2].

Kelt Brüsszelben, 1996. május 13-án.

a Tanács részéről

az elnök

S. Agnelli

[1] HL C 141., 1996.5.13.

[2] Az ideiglenes megállapodás hatálybalépésének időpontját a Tanács Főtitkársága közzéteszi az Európai Közösségek Hivatalos Lapjában.

--------------------------------------------------
A Bizottság határozata

(1996. április 17.)

a veszélyes hulladékokról szóló 91/689/EGK tanácsi irányelv 8. cikkének (3) bekezdése értelmében történő adatszolgáltatásra szolgáló formanyomtatvány meghatározásáról

(EGT vonatkozású szöveg)

(96/302/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az utoljára a 94/31/EK irányelv [1] által módosított, a veszélyes hulladékokról szóló, 1991. december 12-ei 91/689/EGK tanácsi irányelvre [2] és különösen annak 8. cikkének (3) bekezdésére,

mivel a fent említett irányelv szerint a Bizottság meghatározza az irányelv 8. cikkének (3) bekezdésében előírt adatszolgáltatási kötelezettség teljesítésére szolgáló formanyomtatványt;

mivel a Bizottságot e feladata végrehajtásában az utoljára a 91/692/EGK irányelv [3] által módosított, a hulladékokról szóló, 1975. július 15-i 75/442/EGK tanácsi irányelv [4] 18. cikke értelmében létrehozott, a tagállamok képviselőiből álló és a Bizottság képviselőjének elnökletével működő bizottság segíti,

mivel az e határozatban meghatározott intézkedések összhangban vannak a fenti bizottság véleményével,

ELFOGADTA EZT A HATÁROZATOT:

1. cikk

Az e határozathoz mellékelt nyomtatvány szolgál a veszélyes hulladékokról szóló 91/689/EGK irányelv 8. cikkének (3) bekezdése szerinti adatszolgáltatási kötelezettség teljesítésére.

2. cikk

Ennek a határozatnak a tagállamok a címzettjei.

Kelt Brüsszelben, 1996. április 17-én.

a Bizottság részéről

Ritt Bjerregaard

a Bizottság tagja

[1] HL L 168., 1994.7.2., 28. o.

[2] HL L 377., 1991.12.31., 20. o.

[3] HL L 377., 1991.12.31., 48. o.

[4] HL L 194., 1975.7.25., 39. o.

--------------------------------------------------

+++++ TIFF +++++

--------------------------------------------------
A Bizottság 96/332/EK határozata

(1996. május 3.)

a vetőburgonya egyes tagállamok területének egészén vagy részén való forgalmazása tekintetében meghatározott betegségek ellen a Tanács 66/403/EGK irányelve I. és II. melléklete által előírtnál szigorúbb intézkedések engedélyezéséről szóló 93/231/EGK határozat módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/16/EK tanácsi irányelvvel [1] módosított, a vetőburgonya forgalmazásáról szóló, 1966. június 14-i 66/403/EGK tanácsi irányelvre [2] és különösen annak 13. cikke (2) bekezdésére,

mivel a legutóbb a 95/21/EK határozattal [3] módosított 93/231/EGK bizottsági határozat [4] engedélyezte egyes tagállamok számára, hogy a felsorolt régiókkal kapcsolatban a meghatározott közösségi osztályú elit vetőburgonyákra korlátozzák a vetőburgonya forgalmazását;

mivel Németországban Bundesland Mecklenburg-Vorpommern egyike volt e felsorolt régióknak;

mivel a német egyesítés eredményeként Németország egyes régióinak megváltozott közigazgatási struktúrája szükségessé teszi, hogy módosítsák az említett határozat Németországgal kapcsolatos részét;

mivel az e rendeletben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT A HATÁROZATOT:

1. cikk

A 93/321/EGK határozat melléklete e határozat mellékletével összhangban módosul.

2. cikk

Ennek a határozatnak a tagállamok a címzettjei.

Kelt Brüsszelben, 1996. május 3-án.

a Bizottság részéről

Franz Fischler

a Bizottság tagja

[1] HL L 6., 1996.1.9., 19. o.

[2] HL 125., 1966.7.11., 2320/66. o.

[3] HL L 28., 1995.2.7., 13. o.

[4] HL L 106., 1993.4.30., 11. o.

--------------------------------------------------

MELLÉKLET

A 93/321/EGK határozat mellékletének Németországgal kapcsolatos részében a 2. oszlop helyébe a következő szöveg lép:

"Bundesland Mecklenburg-Vorpommern

- Gemeinde Groß Lüsewitz

- Ortsteile Lindenhof und Pentz der Gemeinde Metschow

- Gemeinden Böhlendorf, Breesen, Langsdorf sowie Ortsteil Grammow der Gemeinde Grammow

- Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel

- Gemeinden Ranzin, Lüssow und Gribow

- Gemeinde Pelsin."

--------------------------------------------------
A Tanács határozata

(1996. február 26.)

az Európai Közösség és a Pakisztáni Iszlám Köztársaság között, valamint az Európai Közösség és az Indiai Köztársaság között létrejött, a textiltermékek piacra jutásával kapcsolatos szabályokról szóló egyetértési megállapodás megkötéséről

(96/386/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel a piacra jutásról szóló GATT tárgyalások keretében a Bizottság a textiltermékek piacra jutásával kapcsolatban tárgyalásokat folytatott az Indiai Köztárssággal és a Pakisztáni Iszlám Köztársasággal,

mivel az Európai Közösség és a Pakisztáni Iszlám Köztársaság között, valamint az Európai Közösség és az Indiai Köztársaság között létrejött, az említett területtel kapcsolatos szabályokról szóló egyetértési megállapodást 1994. október 15-én, illetve 1994. december 31-én parafálták,

mivel e megállapodásokat jóvá kell hagyni,

ELFOGADTA EZT A HATÁROZATOT:

1. cikk

Az Európai Közösség és a Pakisztáni Iszlám Köztársaság között, valamint az Európai Közösség és az Indiai Köztársaság között létrejött, a textiltermékek piacra jutásával kapcsolatos szabályokról szóló egyetértési megállapodást a Közösség nevében a Tanács jóváhagyja.

A megállapodások szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az 1. cikkben említett megállapodásoknak a Közösséget jogilag kötelező aláírására jogosult személyt.

Kelt Brüsszelben, 1996. február 26-án.

a Tanács részéről

az elnök

S. Agnelli

--------------------------------------------------
A Bizottság határozata

(1996. július 22.)

a friss baromfihús harmadik országból történő behozatalához szükséges állat-egészségügyi feltételek és állat-egészségügyi bizonyítvány megállapításáról szóló 94/984/EK határozat módosításáról

(EGT vonatkozású szöveg)

(96/456/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 93/121/EK irányelvvel [1] módosított, a friss baromfihús Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1991. június 26-i 91/494/EGK tanácsi irányelvre [2] és különösen annak 11. cikkének (1) bekezdésére,

mivel a legutóbb a 96/298/EK határozattal [3] módosított 94/984/EK bizottsági határozat [4] megállapította a friss baromfihús harmadik országokból történő behozatalára irányadó állat-egészségügyi feltételeket és az állat-egészségügyi bizonyítvány kiállítását;

mivel az Izraelből kapott tájékoztatás azt mutatta, hogy az ország 1996. október 1-jétől kezdve megfelel az "A" modell követelményeinek a baromfihús valamennyi kategóriája tekintetében; mivel ezért lehetséges a 94/984/EK határozat ennek megfelelő módosítása;

mivel a Bizottság szolgálatai által végzett helyszíni szemlét követően szükséges a Kínára vonatkozó rendelkezések felülvizsgálata is; mivel a szemle rávilágított arra, hogy a végzett tanúsítás nem pontos és nem megfelelő; mivel bizonyos időt kell hagyni e felfüggesztés hatályba lépéséhez, hogy a tagállamok illetékes hatóságai végrehajthassák e határozatot és engedélyezhessék az e határozat hatályba lépése előtt feladott szállítmányok behozatalát;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/984/EK bizottsági határozat I. mellékletében,

a) (3) A behozatal 1996. augusztus 1-jétől felfüggesztve

";

b) október 1-jétől az Izraelre vonatkozó sorban a 4. lábjegyzetet el kell hagyni;

c) (4) Kizárólag liba- és kacsamáj

".

2. cikk

Ezt a határozatot 1996. augusztus 1-jétől kell alkalmazni.

Mindazonáltal az e határozat alkalmazását követő 60 napon keresztül a tagállamok engedélyezik Kínából az olyan friss baromfihús behozatalát, amelynek előállítása és tanúsítása az említett napot megelőzően hatályban levő rendelkezésekkel összhangban történt.

3. cikk

Ennek a határozatnak a tagállamok a címzettjei.

Kelt Brüsszelben, 1996. július 22-én.

a Bizottság részéről

Franz Fischler

a Bizottság tagja

[1] HL L 340., 1993.12.31., 39. o.

[2] HL L 268., 1991.9.24., 35. o.

[3] HL L 114., 1996.5.8., 33. o.

[4] HL L 378., 1994.12.31., 11. o.

--------------------------------------------------
A Tanács határozata

(1996. március 29.)

a trópusi fákról szóló, 1994. évi nemzetközi megállapodásnak az Európai Közösség nevében történő aláírásáról és ideiglenes alkalmazásáról

(96/493/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a Bizottság javaslatára,

mivel a trópusi fákról szóló, 1994. évi nemzetközi megállapodás, amelyet az "Új fejlesztési partnerség: a cartagenai kötelezettségvállalás" című dokumentum 93 (IV) határozata, valamint az ENSZ Kereskedelmi és Fejlesztési Konferenciája által elfogadott záródokumentumban – "Cartagena szellemében" – foglalt vonatkozó célkitűzések alapján tárgyaltak meg, 1994. április 1-jétől a hatálybalépés napjától számított egy hónapig volt aláírásra megnyitva;

mivel az említett megállapodás még nem lépett hatályba;

mivel a trópusi fákról szóló, 1983. évi nemzetközi megállapodás 42. cikkének (3) bekezdése alapján a fenti megállapodást az új megállapodás ideiglenes vagy végleges hatálybalépéséig meghosszabbították;

mivel az új megállapodásban szem előtt tartott célkitűzések beillenek a közös kereskedelmi politika keretébe;

mivel a tagállamok – pénzügyi hozzájárulásokon keresztül – részt vesznek a fenti megállapodásban előírt intézkedésekben;

mivel minden tagállam kifejezte szándékát a megállapodás aláírására és az ideiglenes alkalmazásához való hozzájárulásra; mivel ezért a Közösségnek alá kell írnia az Egyesült Nemzetek főtitkáránál letétbe helyezett megállapodást és – a lehető leghamarabb – értesítenie kell a megállapodás ideiglenes alkalmazására vonatkozó szándékáról,

A KÖVETKEZŐKÉPPEN HATÁROZOTT:

1. cikk

(1) A Közösség aláírja az Egyesült Nemzetek főtitkáránál letétbe helyezett, a trópusi fákról szóló, 1994. évi nemzetközi megállapodást.

A megállapodás szövegét csatolták e határozathoz.

(2) Az (1) bekezdésben említett megállapodás ideiglenes alkalmazására vonatkozó szándékáról a Közösség – annak 40. cikkének és 41. cikke (2) bekezdésének megfelelően – értesíti az Egyesült Nemzetek főtitkárát.

2. cikk

A Tanács elnökét felhatalmazzák, hogy kijelölje a megállapodás Közösség nevében történő aláírására és – az ehhez a határozathoz csatolt nyilatkozattal együtt – a Közösség általi ideiglenes alkalmazására vonatkozó értesítés letétbe helyezésére jogosult személyeket.

Kelt Brüsszelben, 1996. március 29-én.

a Tanács részéről

az elnök

T. Treu

--------------------------------------------------
A Tanács határozata

(1996. július 25.)

az Európai Közösség és Izrael Állam között létrejött, a tudományos és műszaki együttműködésről szóló megállapodás megkötéséről

(96/505/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 130m. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel a Közösség és Izrael a kölcsönös érdeklődésükre számot tartó területeken különös kutatási programokat hajtanak végre;

mivel az Európai Gazdasági Közösség és Izrael Állam között létrejött 1975. évi megállapodásból [2] származó tapasztalatok alapján mindkét fél kifejezte azon óhaját, hogy kialakítsák a mélyebb és szélesebb körű tudományos és műszaki együttműködés kereteit;

mivel egyrészről Izrael Állam, valamint másrészről az Európai Közösség és tagállamai aláírták az euró-mediterrán társulási megállapodást, amely a tudomány és a technológia terültén együttműködési megállapodás megkötéséről rendelkezik;

mivel a Tanács az 1994. szeptember 29-i határozatában felhatalmazta a Bizottságot, hogy megállapodást kössön az Európai Közösség és Izrael Állam között a tudományos és műszaki együttműködésről;

mivel a Tanács az 1996. március 18-i határozatában úgy határozott, hogy az Európai Közösség nevében alá kell írni a tudományos és műszaki együttműködésről szóló megállapodást;

mivel a tudományos és műszaki együttműködésről szóló megállapodást 1996. március 25-én aláírták;

mivel az Európai Közösség és Izrael Állam között létrejött, a tudományos és műszaki együttműködésről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Izrael Állam között létrejött, a tudományos és műszaki együttműködésről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 13. cikkében előírt értesítést a Közösség nevében a Tanács elnöke küldi meg.

Kelt Brüsszelben, 1996. július 25-én.

a Tanács részéről

az elnök

H. Coveney

[1] 1996. július 19-i vélemény (a Hivatalos Lapban még nem tették közzé).

[2] HL L 136., 1975.5.28., 1. o.

--------------------------------------------------